
Визия за аптеката от открит път в Европа

Обществените аптеки са най-широко разпространената и достъпна здравна инфраструктура в Европа. Над 500 000 фармацевти работят в 200 000 аптеки от открит тип (аптеки, които НЕ са болнични аптеки)/, обслужвайки над 500 милиона души на целия континент. Фармацевтичната група на европейския съюз (PGEU) представя своята нова Визия за откритата аптека в Европа, в която се посочва как тя може да помогне на Европа да реагира на сериозни здравни, демографски и кризисни предизвикателства.
Здравните системи на Европа са изправени пред натиск от застаряващото население, хроничните заболявания и недостига на лекарства, докато гражданите очакват грижи, които са по-достъпни и персонализирани. Пандемията от COVID-19 демонстрира стойността на обществените аптеки като надеждна първа точка за услуги, поддържащи грижи, противодействие на дезинформация и предоставяща дейности в общественото здравеопазване. В момента аптеките са интегрирани здравни центрове, които съчетават разпределение, пенетрация и наличност по регионите с клиничен опит, превенция и цифрови иновации.
Фармацевтите вече правят повече от това да отпускат лекарства: те подкрепят безопасната употреба и придържането към предписанията, предоставят превантивни услуги и ваксинации, управляват леки заболявания, наблюдават хронични състояния и ръководят сложни терапии, често без предварително записване и извън работно време. С подходящо признание и подкрепа, тези услуги могат да се разширят допълнително, включително чрез структурирани програми за скрининг, предписване в рамките на определени протоколи, фармакогеномно консултиране и по-тясно сътрудничество с други здравни специалисти, особено в отдалечените и икономически непривлекателните райони.

Президентът на PGEU Миколай Константи заяви: „Чрез нашата мрежа от аптеки ние предоставяме достъпно и надеждно здравеопазване в сърцето на всяка общност. Чрез пълното интегриране на аптеката в стратегиите за първична медицинска помощ, цифровите здравни системи и рамките за готовност за кризи, Европа може да засили превенцията, непрекъснатостта на грижите и развиването на здравни системи, които са устойчиви, справедливи и готови за бъдещето. Тази нова Визия за фармацията картографира нашите приоритети за бъдещето, с фокус върху услугите, ориентирани към пациента.“

Последните години сме свидетели на видими предизвикателства и проблеми при аптеките, включително недостиг, затруднения при интеграцията на фрагментирани цифрови инфраструктури и натиск върху работната сила в аптеките. Фармацевтите прекарват значително време в управление на прекъсванията на доставките и административната тежест, намалявайки капацитета си за директни грижи за пациентите. PGEU твърди, че справянето с тези проблеми изисква координирани политически действия на национално и европейско ниво.
PGEU акцентира върху ключови инициативи в тази нова Визия за отключване на пълния потенциал на аптеките:

• Предоставяне на безопасни, непрекъснати, ориентирани към пациента грижи: Аптеките гарантират, че хората винаги имат достъп до своите лекарства и продукти и получават надеждни, персонализирани съвети за безопасно и ефективно лечение.
• Аптеките като интегрирани здравни центрове: Аптеките предоставят превенция, скрининг и ваксинация като част от ежедневните грижи, особено там където другите здравни услуги са ограничени.
• Придържане към терапия и рационална лекарствена употреба, както и отговорност към успешното клинично лечение: Фармацевтите действат като клинични експерти от първа линия, като управляват леки състояния и подкрепят непрекъснатостта на лечението в сътрудничество с други здравни специалисти.
• Готовност за кризи: Аптеките формират надеждна, децентрализирана мрежа за безопасност, която подкрепя снабдяването с лекарства, триажа и дейността на общественото здравеопазване по време на криза.
• Процъфтяваща, готова за бъдещето работна сила: Силна и мотивирана фармацевтична работна сила се изгражда чрез справедливо заплащане, модерно образование и ясни кариерни пътища.
• Дигитална трансформация с човешко лице: Дигиталните инструменти поддържат по-безопасни, по-свързани грижи, като същевременно позволяват на фармацевтите да прекарват повече време с пациентите.
[bookmark: _GoBack]• Икономическа устойчивост: Устойчивите модели на финансиране признават и включват пълната стойност на фармацевтичните услуги и позволяват дългосрочни инвестиции в грижи и иновации.
• Екологична практика: Фармацевтите насърчават отговорната употреба на лекарства и устойчивите практики за защита както на общественото здраве, така и на околната среда.
PGEU подчертава, че мрежата от аптеки в общността на Европа е не само здравен актив, но и крайъгълен камък на устойчивостта на системата.
За повече информация: 

